દેશના પ્રમુખ રાજકીય પક્ષના પ્રમુખનો સંબંધ ચર્ચ સાથે છે તે વાત સૌ કોઈ છે. આ શંકા એટલા માટે પણ મજબૂત બને છે કે, વડાપ્રધાન નરેન્દ્ર મોદીને રોકવા અનેક પ્રકારના કાવા-દાવા થઈ રહ્યા છે. ભાજપ વિરોધી રાજકીય પક્ષો સારી રીતે જાણે છે કે, વડાપ્રધાન નરેન્દ્ર મોદીના વિજયરથને રોકવા માટે હિન્દુ મતોનું વિભાજન થવું અને અન્ય સંપ્રદાયોના મતોનું ધ્રુવીકરણ થવું ખૂબ જ જરૂરી છે. કર્ણાટક વિધાનસભાની ચૂંટણી દરમિયાન કોંગ્રેસ સરકારના મંત્રી ડૉ. એમ.બી. પાટિલનો એક પત્ર માધ્યમો થકી બહાર આવ્યો હતો. જુલાઈ ૨૦૧૭માં તેઓએ સોનિયા ગાંધીને આ પત્ર લખ્યો હતો. પત્રમાં ડૉ. પાટિલ સ્પષ્ટ લખે છે કે, ભાજપને હરાવવું હશે તો હિન્દુ મતોને તોડવા પડશે. સાથે સાથે મુસ્લિમો અને ઈસાઈઓને ધાર્મિક ભાવનાઓને આધારે સંગઠિત કરવા પડશે. તેઓએ સોનિયા ગાંધીને લખ્યું હતું કે, હિન્દુઓને વિભાજિત અને ઈસાઈ-મુસ્લિમોને પોતાના તરફે કરવાનો પ્રયાસ તેઓએ શરૂ કરી દીધો છે અને તેમાં કર્ણાટક કોંગ્રેસે ગ્લોબલ ક્રિશ્ર્ચિયન કાઉન્સિલ અને વર્લ્ડ ઇસ્લામિક ઓર્ગેનાઈઝેશનની મદદ લીધી છે. પાટિલે લખ્યું હતું કે, હિન્દુઓને જાતિ (પછાત અને અનુસૂચિત જાતિ - જનજાતિ) અને ધર્મમાં વિભાજિત કરી તેમને કમજોર કરી શકાય છે. કર્ણાટક ચૂંટણીમાં જોવા મળ્યું કે, કેવી રીતે કોંગ્રેસે હિન્દુઓને જાતિ અને ધર્મ લિંગાયત સમુદાયને અલગ ધર્મની માન્યતા આપી હિન્દુઓમાં ભાગલા પડાવી હિન્દુ ધર્મને કમજોર કરવાનો પ્રયાસ કર્યો. કોંગ્રેસની કર્ણાટક વિધાનસભામાં જે આબરૂ બચી છે, તે કોંગ્રેસની આ તોડો અને રાજ કરોની નીતિને કારણે જ છે. હવે ચર્ચના માધ્યમ થકી ૨૦૧૯ની સામાન્ય ચૂંટણીઓમાં કોંગ્રેસે આ દાવ ખેલ્યો છે.